
RAPORT DE SPECIALITATE

        Subsemnata Nedelcu Mariana Camelia, Șef serviciu buget finanțe contabilitate resurse umane salarizare impozite și taxe, am analizat ”Proiectul de hotărâre privind aprobarea contului de execuție al bugetului Școlii Gimnaziale Mihai Viteazul oraș Boldești-Scăeni la data de 31.12.2023”.
         Proiectul de hotărâre a fost întocmit conform prevederilor legale:

- Ordonanța de Urgență nr.57/2019 - privind Codul administrativ

- Legea nr.273/2006 - privind finanțele publice locale

       Execuția bugetară a fost întocmită pentru:

- secțiunea de funcționare a bugetului local la capitolul învățământ fiind evidențiate până la nivel de alineat bugetar cheltuielile în sumă de 668.161,62 lei  efectuate conform deschiderii de credite dintr-o prevedere bugetară de 803.400 lei;

-sectiunea de funcționare a bugetului instituțiilor publice finanțate din venituri proprii care pentru anul 2023 are un buget stabilit atât la venituri cât și la cheltuieli în sumă de 30.000 lei fiind prezentate veniturile încasate în sumă de 21.150 lei respectiv cheltuieli  tot în sumă de 21.150 lei;

-secțiunea de dezvoltare a bugetului fondurilor externe nerambursabile care în anul 2023 are stabilit un buget atât la venituri cât și la cheltuieli în sumă de 43.560 lei prezintă venituri încasate în sumă de 42.572,06 lei conform finanțării prin Mecanismul financiar Spațiul Economic European și Norvegian 2014-2021 și subvenția de la bugetul de stat cât și cheltuielile aferente proiectului tot  în sumă de 42.572,06 lei;

             Respectând prevederile legale în vigoare  proiectul de hotărâre mai sus menționat poate fi supus aprobării Consiliului Local.

